Text, logo

Description automatically generated

ZAHTEV O POTREBI IZRADE STUDIJE UTICAJA ZA PROJEKAT IZGRADNJA HALE RINFUZE I REKONSTRUKCIJA POSTOJEĆE FABRIKE ZA PROIZVODNJU MINERALNIH ĐUBRIVA U OKVIRU KOMPLEKSA „ELIXIR ZORKA - MINERALNA ĐUBRIVA“ D.O.O. ŠABAC NA KAT. PARCELAMA BR. 6915/35, 6915/36 I DEO 6915/41 KO ŠABAC



Oktobar 2022. god.

PODACI O NOSIOCU PROJEKTA

NAZIV: Elixir Zorka -Mineralna djubriva d.o.o

SEDIŠTE: Šabac

ADRESA ZA PRIJEM POŠTE: Hajduk Veljkova 1, 15000 Šabac

MATIČNI BROJ: PRETEŽNA DELATNOST: 20564849

OSOBA ZA KONTAKT: Slavica Bogdanović

e-mail: slavica.bogdanovic@elixirgroup.rs

**SADRŽAJ**

UVOD..........................................................................................................................10

1. OPIS LOKACIJE......................................................................................................11

2. OPIS PROJEKTA................................................................................................... 18

3. PRIKAZ GLAVNIH ALTERNATIVA.........................................................................22

4. OPIS ČINILACA ŽIVOTNE SREDINE.....................................................................22


5. OPIS MOGUĆIH ZNAČAJNIH UTICAJA PROJEKTA NA ŽIVOTNU SREDINU...............................................................................................................27

6. OPIS MERA PREDVIĐENIH U CILJU SPREČAVANJA, SMANJENJA ILI OTKLANJANJA NEGATIVNIH UTICAJA ...............................................................28

7. DOKUMENTI U PRILOGU ..................................................................................... 35

Zahtev izradila:

master Ljiljana Stanojević dipl.inž



Text

Description automatically generated

Text

Description automatically generated

Text, letter

Description automatically generated

**REŠENJE O ODREĐIVANJU OVLAŠĆENOG LICA**

Na osnovučlana128. zakona o planiranju i izgradnji (Službeni glasnik RS'', br. 72/09, 81/09-ispravka, 64/10 odluka US, 24/11 i 121/12, 42/13–odluka US, 50/2013–odluka Us, 98/2013–odluka US, 132/14, 145/14,83/18,31/19,9/2020 I 52/2021 ) i odredbi Pravilnika o sadržini, načinu i postupku izrade i načina vršenja kontrole tehničke dokumentacije prema klasi i nameni objekta (“Službeni glasnik RS”, br. 73/19) kao:

**O V L A Š Ć E N O L I C E**

**za izradu** **ZAHTEVA O POTREBI IZRADE STUDIJE UTICAJA ZA PROJEKAT Izgradnja Hale rinfuze i rekonstrukcija postojeće Fabrike za proizvodnju mineralnih đubriva**, **sve u** **okviru kompleksa „Elixir Zorka – Mineralna đubriva“ d.o.o. u Šapcu,  na KP  6925/35, 6915/36 i delu parcele 6915/41, KO Šabac**


određuje se:

Ljiljana Stanojević, dipl. inž.tehnologije **.................................** IKS Licenca br. 371 P260 17

Projektant: **"AMG strukture” d.o.o.**

Odgovorno lice / zastupnik: **Milan Gajić, d.i.g.**

Pečat: Potpis:





|  |  |
| --- | --- |
| Broj tehničke dokumentacije: | 91/2022 |
| Mesto i datum: | Beograd, septembar 2022. |

Text, letter

Description automatically generated

**UVOD**

Preduzeću Elixir Zorka d.o.o su na osnovu Idejnog rešenja koje je izradio SET Šabac, izdati lokacijski uslovi:

MINISTARSTVO GRAĐEVINARSTVA,

SAOBRAĆAJA I INFRASTRUKTURE

Broj predmeta: ROP-MSGI-7479-LOCH-2/2022

Zavodni broj: 350-02-00610/2022-07

Datum : 23.6.2022. godine

Predmet ovog projekta je **izgradnja Hale rinfuze** i **rekonstrukcija** postojeće **Fabrike za proizvodnju mineralnih đubriva**, sve u okviru kompleksa „Elixir Zorka – Mineralna đubriva“ d.o.o. u Šapcu.

Industrijski kompleks prostire se na širem području na više parcela. Fabrika mineralnih đubriva nalazi se na KP 6925/35. Hala rinfuze planirana je na KP 6915/36 i delu parcele KP 6915/41, KO Šabac.

**Tehničko rešenje**

U objektu Hale rinfuze odvijaće se proces odležavanja gotovog proizvoda (privremeno odlaganje robe u rinfuzi) - mineralno đubrivo koje se proizvodi u susednom objektu - Fabrici mineralnih đubriva. Rinfuz roba se transporterom prevozi do Hale rinfuze i „sipa“ u boksove, odakle se dalje kamionima odvozi na pakovanje.

Hala je pravougaone osnove, dimenzija 100,00 x 54,70 m i prostire se u pravcu severozapad- jugoistok, paralelno sa susednim objektima. Spratnost objekta je P (prizemlje) a bruto i BRGP površina hale je 5.470,00 m². Visina objekta od kote ±0,00 (kote poda) u slemenu je 16 m.

Prostor unutar hale organizovan je tako da se kroz sredinu prostire koridor komunikacije (za teretni saobraćaj) a obe podužne strane su podeljene na više boksova. Predviđen je i koridor za komunikaciju vozila između Hale i Fabrike mineralnih đubriva. Prema ovim koridorima za komunikaciju određeni su i ulazi u objekat - po jedna na severozapadnoj i jugoistočnoj strani (za veća teretna vozila) i jedan ulaz na jugozapadnoj strani, kao veza sa Fabrikom mineralnih đubriva (za manje teretno vozilo). U blizini ovog ulaza je trasa transportera koji će dovoziti rinfuz robu iz Fabrike.

Hala rinfuze biće tehnološki povezana sa Fabrikom za proizvodnju mineralnih đubriva transporterom (deo opreme) koji prenosi proizvod u rinfuzi. Deo transportera koji je u spoljašnjosti, van objekata, je dužine oko 7,6 m a visina transportera u ovom delu, od kote terena je oko 6,8 do 8,3 m. Konstrukcija transportera je čelična.

Obzirom da je predviđeno odležavanje veće količine gotovog proizvoda, za prirodnu ventilaciju objekta predviđene su protivkišne rešetke u skladu sa arhitektonsko građevinskim rešenjem. Rešetke su odabrane na način kako bi se obezbedio kontinuiran protok vazduha sa što manjom bukom.

**1.OPIS LOKACIJE**

Lokacija Projekta se nalazi u okviru industrijske zone Zorka - Radna zona Istok. Za industrijsku zonu je izradjen i usvojen Plan detaljne regulacije i Strateška procena uticaja na životnu sredinu kao i IDPDR i Strateška procena uticaja na životnu sredinu.

Šabac se nalazi na 44°46' severne geografske širine i 19°41' istočne geografske dužine. Nalazi se u zapadnoj Srbiji i kroz njega protiče reka Sava. Predstavlja privredno, kulturno i administrativno središte Mačvanskog okruga. Geografski položaj opštine je veoma povoljan jer se nalazi na važnim saobraćajnim pravcima: drumskim, železničkim i rečnim, i u blizini je velikih gradova Beograda i Novog Sada. Opština Šabac prostire se na površini od 795 km2.

Elixir Zorka - se nalazi u okviru industrijske zone Zorka-Radna zona Istok, na obali reke Save koja se nalazi na severnoj granici kompleksa. Zapadno i južno se prostire grad, dok se na istočnoj strani nastavlja industrijska zona. Grad od fabričkog kompleksa deli Hajduk Veljkova ulica*.*

Diagram, engineering drawing

Description automatically generated

*Slika 1*. Katastarsko-topografski plan lokacije 1:500

**Klimatske karakteristike**

Šabac se nalazi na 44°46' severne geografske širine i 19 °41' istočne geografske dužine a srednja nadmorska visina iznosi 80 m. Lociran je na desnoj obali reke Save, 103 km uzvodno od Beograda.

Geografski položaj Šapca i okoline, s obzirom na određeni stepen kontinentalnosti, uslovljava umereno – kontinentalno podneblje sa izražena 4 godišnja doba. Zbog otvorenosti ka Panonskoj niziji severni deo je pod uticajem panonske kontinentalne klime.

**Temperatura vazduha**

Temperatura vazduha je jedan od najvažnijih pokazatelja klimatskih karakteristika od koje zavise i ostali elementi klime.

Leti su temperature uglavnom ujednačene u celom području dok su zimske temperature nešto blaže u Posavini i Pocerini, što se objašnjava nešto slabijim uticajima iz Panonske nizije i slabijim prodorom toplijih vazdušnih masa sa Mediterana.

*Tabela 1.* Srednje vrednosti temperature (°C)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mesec | jan | feb | mar | apr | maj | jun | jul | avg | sep | okt | nov | dec | sr.god temp. |
| Temperat °C | 0,3 | 2,3 | 6,7 | 11,6 | 16,7 | 20,0 | 21,7 | 21,2 | 16,6 | 11,7 | 6,1 | 1,3 | 11,3 |

Srednja godišnja vrednost temperature vazduha u posmatranom periodu iznosila je 11,3 °C. Najviša srednja mesečna vrednost je u Julu 21,7 °C, a najniža u Januaru 0,3 °C. Amplituda između najniže i najviše temperature iznosi 21,4 °C.

Srednji broj mraznih dana, godišnje iznosi 76,6. Srednji broj tropskih dana, godišnje iznosi 27,9.

**Relativna vlažnost vazduha**


Relativna vlažnost vazduha i njeno kolebanje predstavlja veoma značajan klimatski element za živi svet jer direktno utiče na fiziološke procese u biosferi. Na osnovu sadržaja vodene pare u vazduhu i stepena zasićenja vazduha vodenom parom, može se zaključiti o kondenzaciji vodene pare tj. o stvaranju magle, oblaka, kiše i snega.

Srednja godišnja relativna vlažnost u Šapcu iznosi 79,5%. Godišnje kolebanje iznosi 12,6%. Relativna vlažnost raste od Aprila do Decembra. Najveće srednje vrednosti su u Decembru 86,6% i Januaru 85,6%. Visoka relativna vlažnost u ovim mesecima se javlja kao posledica padavina koje se izlučuju u vidu kiše i snega, kao i niskih temperatura. Najniže vrednosti relativne vlažnosti su u Aprilu 74,0% i Maju 74,7%.

**Padavine**


Padavine su uglavnom ravnomerno raspoređene tokom godine, sa maksimumom krajem proleća i početkom leta. U ravničarskoj Mačvi zbog veće brzine vetra i bržeg prolaženja oblaka, količina padavina je manja nego u brdsko-brežuljkastoj Pocerini.

U pogledu prosečnih mesečnih vrednosti padavina u Šapcu, maksimum padavina se javlja u Junu sa srednjom mesečnom vrednošću 78,2 mm i Julu 64,2 mm. Minimum padavina se javlja u Februaru 41,9 mm i Januaru 46,4 mm.

*Tabela 2.* Srednje mesečne i godišnje visine padavina u mm, za Šabac

**Vazdušna strujanja - vetrovi**

Vetrovi su određeni položajem i kretanjem ciklona i anticiklona, karakteristikama reljefa, kao i zagrevanjem i hlađenjem tla. Teritorija grada Šapca je otvorena prema severu, zapadu i istoku, te su vetrovi iz tih pravaca najčešći. U godišnjem proseku, najzastupljeniji vetrovi u Šapcu su iz severozapadnog (184%) i jugoistočnog (148%) pravca. Najmanju čestinu ima vetar iz južnog (36%) i severnog (63%) pravca. Čestina tišina iznosi 274%. Na teritoriji grada Šapca su zastupljeni pretežno vetrovi slabe jačine ali se povremeno javljaju i jaki olujni vetrovi. Srednji broj dana sa jakim vetrom preko 6 bofora iznosi 6,6 a sa olujnim vetrom jačine preko 8 bofora 1,8 dana.



*Slika 2.* Ruža vetrova za područje Šapca


**Seizmološke karakteristike terena**

Za teritoriju Šapca najsnažniji mogući potresi su jačine 7° MSC. Oznake na slici 7. imaju sledeće značenje:

Zona A - Skoro cela, izuzev vrlo malog dela na jugu, ulazi u region 6-og stepena, tj. osnovni stepen za taj region iznosi 6° MSC

Zona B - Većim delom ulazi u region 7-og stepena, a drugi deo je u regionu 6-og stepena.

Zona C- Celom svojom površinom ulazi u rejon 7-og stepena, tj. ta površina je označena sa 7- im stepenom (osnovni stepen).



*Slika 3.* Karta makroseizmičke rejonizacije Srbije

**Pedološke karakteristike**

Zemljište na kom se planira realizacija predmetnog projekta je neplodno (kota terena iznosi od 78,43 do 78,6 m nadmorske visine). Pedološki sloj terena na predmetnoj lokaciji, pri izgradnji prve fabrike đubriva 1937. godine, je odavno izmenjen i uništen popunjavanjem postojeće prirodne depresije tako što je teren popunjen materijalom od nasipa (šljunak, šljaka, šut, refulirani šljunak itd.) koji se nastavlja na samorodno tlo prašine i prašinaste gline organskog i drugog porekla.

Nakon popune i nivelisanja terena izgrađeni su proizvodni pogoni i saobraćajnice, tako da je predmetna lokacija, još od 1938. bila u funkciji proizvodnih pogona hemijske industrije „Zorka“ Šabac.

**Geološka građa terena**

U geološkoj građi učestvuju stene paleozojske, mezozojske i kenozojske starosti sa geotektonskim karakteristikama hercinskog i alpskog pokreta. Geološki sklop terena Mačve i Pocerine i područja Šapca, čine uglavnom sedimentne stene tercijarne (neogene) starosti. Ove naslage ulaze takođe u sastav celog Srema do Fruške Gore. To su najvećim delom sedimentne tvorevine u čiji sastav ulaze peskovi, šljunkovi, gline i krečnjaci a debljina se kreće od 200-1.000 m. Podlogu tercijarnim sedimentima čine tvorevine kredne i trijaske starosti.

**Geomorfološke odlike terena**

U reljefu oko Šapca, južno od Save, ističu se tri zaravni posavsko-pocerskog stepeništa: najniža i najmlađa je mačvanska površ, srednja i mlađa - dobravsko-dumačka, a najviša i najstarija je posavsko–pocerska. One su međusobno odvojene odsecima, ili pregibima mačvanskim odsekom i posavsko-pocerskim pregibom, odnosno posavskim-odsekom, tj. severnim obalskim odsekom. Mačvanski odsek odvaja Mačvu od Severne Pocerine, a posavsko-pocerski pregib dobravsko-dumačku zaravan od posavsko-pocerske površi. Mlađi rastresiti morski, jezerski i rečni sedimenti i zaravni u niziji i na brežuljkastom obodu, osnovna su morfološka karakteristika okoline Šapca.

**Hidrogeološke karakteristike**

Mačva, Šabačka Posavina i Pocerina su bogate površinskim i podzemnim vodama. Ovo područje je omeđeno sa tri strane velikim rekama Savom i Drinom, a sa četvrte razvođem na Ceru i Tamnavskoj gredi, tako da predstavlja relativno zaseban hidrografski sistem.

Sa zapada, severa i istoka obodne reke predstavljaju hidrogeološku granicu samo za slobodnu izdan, formiranu u aluvijalnim jezerskim šljunkovima. Za izdan pod pritiskom formiranu u neogenim sedimentima, prema susednim celinama Srema i Semberije, hidrološka granica ne postoji, jer se u ovim delovima izdan pod pritiskom produžava. Velike reke Drina i Sava iz ovog područja primaju manje vodotoke bujičnog karaktera kao što su Jerez, Mutnik, Zasavica, Bitva, Bela Reka, Dumača, Dobrava. Mačva i Šabačka Posavina imaju velike količine tzv. tranzitnih a male domicilnih voda. Bogatstvom domicilnih površinskih voda ističe se područje Pocerine, a podzemnih područje Mačve. Na pocerskim padinama javlja se paralelizam tokova. Hidrografska mreža gravitira prema reci Savi i ima izgled lepeze sa čvorom konvergencije kod Šapca. Nasipi,mreže kanala, zamočvarene depresije, ukazuju da su niži tereni ugroženi poplavama. Površinska hidrografija Mačve je korenito promenjena melioracijama.

Hidrogeološki uslovi terena (kvartarno-jezerske i jezersko rečno-terasne naslage šljunkova i peskova nataloženih na čitavom području Mačve) su povoljni za formiranje akumulacija podzemnih voda. Svojom potencijalnošću u ovom hidrogeološkom regionu se ističe aluvijalni nanos reke Drine, deponovan na čitavom prostoru Mačve.


U hidrološkoj analizi velikih voda i pojave maksimalnih godišnjih nivoa u periodu 1931.-2001. godine korišćena je Ekspertiza o merodavnim velikim vodama reke Save na potezu sistema Centralnog postrojenja za prečišćavanje otpadnih voda Šapca (Institut za vodoprivredu „Jaroslav Černi“) koji je lociran nizvodno od lokacije Projekta:

* Nivo stogodišnje vode na reci Savi na vodomernoj staniciŠabac 78,44 mnm

Proticaj stogodišnje vode na reci Savi na v.s. Šabac 6.510 m3/s

**Izvorišta vodosnabdevanja**

Na sledećoj slici prikazana je lokacija Projekta u odnosu na izvorišta vodosnabdevanja Šapca.



*Slika 4.* Lokacija Projekta u odnosu na izvorišta vodosnabdevanja

Izvorište "Mali Zabran" (zona neposredne zaštite – površine 14,5 ha) je staro izvorište, locirano je na 1,1 km od centra grada na području između potoka Kamičak i ulice V.Putnika, u neposrednoj blizini hipodroma. Rekonstruisano je 1995. godine kada su pušteni u rad: postojenje za tretman sirove vode, nova crpna stanica kapaciteta 240 l/s sa hlornom stanicom, podzemni rezervoar zapremine 2.500 m3 i potisni cevovod Ø 400 mm na području izvorišta. Na izvorištu se nalazi 11 bunara na kojima se može maksimalno crpsti (bez bojazni od zagađenja) 240,0 l/s, ali je istražnim radovima i studijama preporučeno je da se ovog izvorišta zahvataju količine od 160,0 l/s u njegovom spregnutom radu sa izvorištem Tabanović.

Izvorište "Tabanović", u ataru naselja Tabanović (zona neposredne zaštite -površine 15,9ha), locirano je 8 km severno od grada Šapca. Za sada je samo realizovana prva faza izgradnje na ovom izvorištu a sirova voda se iz podzemlja crpi na 5 cevastih bunara, svaki kapaciteta po 80,0 l/s, tako da je trenutni kapacitet izvorišta 400,00 l/s.

**Osetlјivost životne sredine u datim geografskim oblastima koje mogu biti izložene štetnom uticaju projekta a naročito u pogledu**:

***a) postojećeg korišćenja zemljišta***

Kada je u pitanju urbanistička i planska dokumentacija namena površina definisana je PDR-om i IDPDR-om Zorka - Radna zona Istok.

***b) Relativnog obima, kvaliteta i regenerativnog kapaciteta prirodnih resursa u datom području***

Sve aktivnosti koje se sprovode na lokaciji operatera će biti u funkciji zaštite zemljišta i voda

podzemnih i površinskih. Naravno, treba imati u vidu da je ova lokacija bivše HI Zorka, opredeljena za industrijske aktivnosti od 1938. god.

Očuvanje reke Save od zagadjenja,kao prirodnog resursa, je jedan od prioriteta u Gradu Šapcu: izgradjen je i funkcioniše sistem za prečišćavanje otpadnih komunalnih voda; na lokaciji fabrike Elixir Zorka. Grad je izgradio saobraćajnicu od druge kapije do Luke i u koridoru saobraćajnice su postavljene cevi za odvodjenje atmosferskih voda kao i odvod sanitarno fekalnih voda koji je priključen na Gradski kanalizacioni sistem koji odvodi vode na prečišćavanje na postrojenje na koji je priključena Elixir Zorka.

|  |
| --- |
| Reka Sava je kategorisana kao voda II reda. Članom 9. Zakona o vodama definisano je da je priobalno zemljište pojas zemljišta neposredno uz korito za veliku vodu vodotoka, koji služi održavanju zaštitnih objekata i drugih aktivnosti koje se odnose na upravljanje vodama. |

***v) Apsolutnog kapaciteta prirodne sredine, uz obraćanje posebne pažnje na močvare, priobalne zone, planinske i šumske oblasti, posebno zaštićena područja (prirodna i kulturna dobra) i gusto naseljene oblasti***

Lokacija predmetnog projekta nalazi u okviru industrijske zone Zorka-Radna zona Istok. Na osnovu prikupljenih podataka o prirodnom nasleđu na području analiziranog lokaliteta ustanovljeno je da nema objekata iz kategorije prirodnih dobara, niti nepokretnih kulturnih dobara u neposrednom okruženju fabrike, pa je procenjeno da predmetni projekat u toku redovnog rada nema značajan uticaj na navedena dobra. Lokacija je na desnoj obali reke Save i sve aktivnosti na lokaciji Elixir Zorka moraju biti u funkciji zaštite površinskih, podzemnih voda i zemljišta, kao i zaštite prirode, prirodnih i kulturnih dobara.

Prirodna dobra

Na administrativnoj teritoriji grada Šapca zaštićeni su:

* Šumski kompleks “Lipove vode” proglašen je za šumu sa posebnom namenom (“Službeni list opštine Šabac”, br. 5/72),
* Stablo sitnolisne lipe, pod imenom “Lipa u Šapcu”, stavljeno je pod zaštitu kao spomenik prirode III kategorije – značajno prirodno dobro (“Službeni list opštine Šabac”, br. 3/01).
* U Šapcu postoji mešovita kolonija čaplji koja je registrovana unutar gradske zone,okružena ulicama, prugom, zelenim površinama i rekom Savom. Stručnjaci Zavoda za zaštitu prirode su naveli podatke da su prisutne tri vrste čaplji koje su strogo zaštićene vrste u skladu sa Pravilnikom o proglašenju i zaštiti strogo zaštićenih i zaštićenih divljih vrsta biljaka, životinja i gljiva („Sl.glasnik RS“ broj 5/2010,47/2011,32/2016 i 98/2016) i to: gak Nycticorax nycticorax, mala bela čaplja Egretta garzetta i žuta čaplja Ardeola ralloides.

U skladu sa članom 9. Zakona o zaštiti prirode („Sl.glasnik RS“ broj 36/2009,88/2010,91/2010-ispravka i 14/2016) za sve aktivnosti koje se sprovode u neposrednoj blizini ili u samoj koloniji, neophodno je propisivanje uslova zaštite prirode od strane Zavoda za zaštitu prirode Srbije.

Na lokaciji “Elixir Zorka - Mineralna đubriva”d.o.o, odnosno na prostoru zahvaćenim fabrikom nema zaštićenih područja.

**2. OPIS PROJEKTA**

Diagram

Description automatically generated

*Slika 5.* Situacioni plan

**Hala rinfuze - nova gradnja**

Funkcija i organizacija

U objektu Hale rinfuze odvijaće se proces odleževanja gotovog proizvoda (privremeno odlaganje robe u rinfuzi) - mineralno đubrivo koje se proizvodi u susednom objektu Fabrici za proizvodnju mineralnih đubriva. Rinfuz roba se transporterom prevozi do Hale rinfuze i „sipa “ u boksove, odakle se dalje kamionima odvozi na pakovanje.

Hala je pravougaone osnove, dimenzija 100,00 x 54,70 m i prostire se u pravcu severozapadjugoistok, paralelno sa susednim objektima. Spratnost objekta je P (prizemlje) a bruto i BRGP površina hale je 5.470,00 m ². Visina objekta od kote ± 0,00 (kote poda) u slemenu je 16 m. Hala rinfuze biće tehnološki povezana sa Fabrikom za proizvodnju mineralnih đubriva transporterom (deo opreme) koji prenosi proizvod u rinfuzi. Deo transportera koji je u spoljašnjosti, van objekata, je dužine oko 7,6 m a visina transportera u ovom delu, od kote terena je oko 6,8 do 8,3 m. Konstrukcija transportera je čelična.

Konstrukcija i materijalizacija

Noseću konstrukciju čini skeletni sistem od prefabrikovanh armiranobetonskih elemenata (temeljne čašice, ab stubovi i ab nosači). Deo transportera koji je u spoljašnjosti, van objekata, je dužine oko 7,6 m a visina transportera u ovom delu, od kote terena je oko 6,8 do 8,3 m. Konstrukcija transportera je čelična.

Prefabrikovani armiranobetonski nosači projektovani su na rasponima od 21,95 i 10 m i postavljaju se na rastojanjima od 9.92 m. Krov je dvovodn, nagiba 6º (11%). Krovnu konstrukciju čine ab nosači, sa ab gredama. Krovni pokrivač je od valovitih „salonit“ ploča koje će biti postavljene peko drvene potkonstrukcije. U segmentima krovnog pokrivača predviđene su i transparentne valovite ploče zbog dodatnog osvetljenja. Pregradni zidovi koji formiraju boksove su od armirnog betona. Fasadni zidovi su u donjoj zoni (na visini do 5m) armiranobetonski a iznad su od valovitih „salonit“ ploča koje se posatvljaju na drvenu potkonstrukciju. Pojedini segmenti fasadni zdova biće od transparentnih valovitih ploča. Na fasadnim zidovima predviđeni su i otvori sa metalnim ramom i fiksnim žaluzinama za ventilaciju. Kolski ulazi su sa segmentnim vratima koja se otvaraju vertikalno. Vrata će biti sa ramom od čeličnih profila i ispunom od sendvič panela. Pod Hale rinfuze planiran je kao AB ploča sa završnom obradom od kvarcnog posipa. Od objekta Fabrike za prozvodnju mineralnih đubriva do Hale rinfuze predviđen je transporter koji će služiti za transport gotovog proizvoda- robe u rinfuzi. Fabrika za proizvodnju mineralnih đubriva- rekonstrukcija Rekonstrukcija ovog objekta podrazumeva izmene na fasadnom zidu- formiranje otvora za kolski ulaz (veza sa Halom rinfuze) i otvor za transporter kojim će rinfuz roba biti transportovana od Fabrike do Hale rinfuze Predviđeni radovi ne utiču na namenu objekta niti gabarit (zadržava se postojeća površina i visina objekta). Nema izmena u nosećoj konstrukciji. Biće promenjen Funkcija i organizacija- postojeće = novoprojektovano stanje U ovom objektu vrši se proizvodnja više vrste đubriva (SSP/TSP/NPK granulisanih kompleksnih mineralnih đubriva). Fabrika se sastoji iz pet celina (u građevinskom smislu objekat je podeljen, u skladu sa tehnološkim procesima):. 1 . odležavanje SSP/TSP praha (aneks 1); 2 . proizvodnja SSP/TSP praha (aneks 2); 3 . pogona za proizvodnju granulata, 4. skladište granulata i 5. pakovanje (aneks 3). Sve ove celine/pogoni i skladišta postavljeni su u nizu i pod jednim krovom. Predviđeni radovi na rekonstrukciji su u delu skladišta granulata. Objekat je pravaougaone osnove, ukupnih dimenzija 266,9 x 50,0 m, bruto površine 13.387,00 m ², spratnosti P (prizemlje). Visina objekta je različita, u zavisnosti od tehnoloških celina i potreba. Na objektu ima više kolskih i pešačkih ulaza. samo izgled severoistočnog fasadnog zida.

**Novoprojektovano stanje**

Predviđeni radovi neće imati uticaja na noseću konstrukciju. Rekonstrukcijom se predviđa probijanje severoistočnog fasadnog zida u delu Skladišta granulata. Tako će se formirati dva nova otvora: jedan za kolski ulaz, sa segmentnim vratima, i drugi- za prolaz transportera. Deo koji se rekonstruiše prikazan je u grafičkim prilozima na kojima su jasno obeležena mesta intervencije. Naspram novog objekta Hale rinfuze i ulaza za manja teretna vozila nalazi se deo fasadnog zida na kojem je predviđeno rušenje dela fasadnog zida od opeke (otvor dimenzija 400x 394 cm). U neposrednoj blizini, na visini 7.06 m od kote ± 0.00, planirano je probijanje zida od opeke debljine 12cm u dimenzijama transportera (300x 394 cm). Instalacije U objektu Hale rinfuze predviđene su hidrotehničke instalacije (za potrebe hidrantske mreže) i elektroenergetske i gromobranske instalacije. U objektu koji se rekonstruiše nisu predviđene nove instalacije, zadržavaju se postojeće.

Hidrotehničke instalacije

Snabdevanje vodom: Snabdevanje vodom za potrebe hidrantske mreže se vrši iz sopstvenih bunara, vodozahvata.

С Hidrantska mreža - U okviru kompleksa predviđeni su nadzemni i podzemni protivpožarni hidranti, koji svojim položajem u potpunosti zadovoljavaju potrebe protipožarne zaštite postojećih objekata. Raspoloživi pritisci na hidrantima su veći od propisanog minimuma koji iznosi 25 mVs (2,5 bar-a) te u potpunosti zadovoljavaju uslove propisane Pravilnikom o tehničkim normativima za instalacije hidrantske mreže za gašenje požara (“Sl. gl. RS ”, br. 3/2018). Spoljašnja hidrantska mreža nije predmet projekta i ona se zadržava. Unutrašnja hidrantska mreža biće postavljena u objektu hale rinfuze i priključuje na spoljašnju hidrantsku mrežu na najbližem mestu izlaska cevovoda iz objekta. U postojećem objektu za proizvodnju mineralnih đubriva koji je predmet rekonstrukcije, zadržava se unutrašnja hidrantska mreža Pritisak na svakom hidrantu mora biti min. 2,5 bara.

Odvođenje atmosferskih voda sa krova i platoa sliva u postojeću kišnu kanalizaciju kompleksa i dalje odlazi preko separatora u reku Savu.

Elektroenergetske instalacije

Snabdevanje električnom energijom dosadašnjih potrošača u okviru proizvodnog objekta se vršilo priključenjem na elektrodistributivnu mrežu, na postojeće trafo stanice, u okviru Kompleksa Fabrike mineralnih đubriva. Napajanje hale rinfuze predviđeno je sa postojeće III Superfosfat TS (2x 1000 kW, 6/0,4 kV) nalazi se na parceli 6915/32.

Za rad transportera i rasvete potrebno je ukupno snage 80KW. Planirana potrošnja je u sklopu postojećih kapaciteta i nema potrebe za dodatnom odobrenom snagom.

Elektroenergetska mreža Pri projektovanju i izvođenju radova obavezno se pridržavati uslova broj 2460800-1157-203-UP-22 od 20.5.2022. godine koje je izdala „Elektrodistribucija Srbije“ d.o.o. Beograd, Ogranak Elektrodistribucija Šabac, broj u sistemu ROP-MSGI-7479-LOCH-2-HPAP2/2022 od 20.5.2022. godine.

Vodovodna i kanalizaciona mreža

Pri projektovanju i izvođenju radova obavezno se pridržavati uslova broj 1372/SR-85/22 od 30.3.2022. godine koje je izradilo JKP „Vodovod“, Šabac, broj u sistemu ROP-MSGI-7479- LOC-1-HPAP-4/2022 od 31.3.2022. godine.

Telekomunikaciona mreža

Pri projektovanju i izvođenju radova obavezno se pridržavati uslova broj D209-126509/1 od 28.3.2022. godine koje je izradio Telekom Srbija a.d., IJ Šabac, broj u sistemu ROPMSGI-7479-LOC-1-HPAP-6/2022 od 28.3.2022. godine.

Broj u sistemu ROP-MSGI-7479-LOC-1-HPAP-9/2022 od 12.4.2022. godine.

Mreža toplovoda

Pri projektovanju i izvođenju radova obavezno se pridržavati uslova broj 01-484/22 od 28.3.2022. godine koje je izradilo JKP „Toplana-Šabac“, broj u sistemu ROP-MSGI-7479- LOC-1-HPAP-3/2022 od 30.3.2022. godine.

Zaštita prirode

Pri projektovanju i izvođenju radova obavezno se pridržavati uslova iz Rešenja pod 03 br. 021-1015/2 od 11.4.2022. godine koje je izradio Zavod za zaštitu prirode Srbije, Beograd, broj u sistemu ROP-MSGI-7479-LOC-1-HPAP-7/2022 od 11.4.2022. godine.

Vodni uslovi

Pri projektovanju i izvođenju radova obavezno se pridržavati uslova broj 325-05- 1/77/2022-07 od 14.6.2022. godine koje je izradilo Ministarstvo poljoprivrede, šumarstva i vodoprivrede, Republička direkcije za vode, Beograd, broj u sistemu ROP-MSGI-7479- LOCH-2-HPAP-1/2022 od 15.6.2022. godine.

Zaštita od požara

Pri projektovanju i izvođenju radova obavezno se pridržavati uslova 09.33 broj 217- 4869/22-1 od 14.4.2022. godine koje je izradilo Ministarstvo unutrašnjih poslova, Sektor za vanredne situacije, Odeljenje za vanredne situacije u Šapcu, broj u sistemu ROP-MSGI7479-LOC-1-HPAP-12/2022 od 15.4.2022. godine.

Takođe , u skladu sa kriterijumima za odlučivanje o potrebi izrade Studije o proceni uticaja na životnu sredinu, a na osnovu Uredbe o utvrđivanju Liste projekata za koje je obavezna procena uticaja i Liste projekata za koje se može zahtevati procena uticaja na životnu sredinu („Službeni glasnik Republike Srbije“, broj 114/08) kojom su utvrđeni projekti za koje se obavezno izrađuje procena uticaja – Lista I i projekti za koje se procenjuje značajan ili moguć uticaj na životnu sredinu – Lista II, definisani su projekti za koje je neophodno otpočeti proceduru procene uticaja. U predmetnom slučaju radi se o potrebi sprovođenja procedure procene uticaja na životnu sredinu za izgradnju hale rinfuze i rekonstrukciju postojeće fabrike za proizvodnju mineralnih đubriva u okviru kompleksa Elixir Zorka – Mineralna đubriva doo Šabac, na k.p. br. 6915/35 , 6915/36 i deo 6915/41 KO Šabac, grad Šabac i isti se nalazi na Listi II, tačka 8 – Hemijska industrija, podtačka 2 – Samostalna postrojenja za proizvodnju, preradu, formiranje i pakovanje baznih organskih i neorganskih hemikalija, veštačkih đubriva na bazi fosfora, azota i kalijuma (prosta i složena hemijska đubriva) proizvoda za zaštitu bilja, kao i biocida, farmaceutskih i kozmetičkih proizvoda, plastičnih masa, eksploziva, boja i lakova, deterdženata i sredstava za održavanje higijene i čišćenje i dr., svi projekti koji nisu u Listi I.

U skladu sa iznetim, nosilac projekta Preduzeće za proizvodnju mineralnih đubriva Elixir Zorka – Mineralna đubriva Doo Šabac, ul. Hajduk Veljkova br. 1 , Šabac, u obavezi je da za navedeni projekat, ukoliko ispunjava kriterijum iz Liste II, pokrene proceduru odlučivanja o potrebi procene uticaja na životnu sredinu kod nadležnog Ministarstva za zžs.


**3. PRIKAZ GLAVNIH ALTERNATIVA**

Odabrano je najpovoljnije rešenje jer je hala rinfuze povezana sa proizvodnim pogonom za proizvodnju mineralnih djubriva kao I sa pogonom za pakovanje. Vodilo se računa o blizini infrastrukturnih veza i najkraćom povezanošću sa postojećim instalacijama.

**4. OPIS ČINILACA ŽIVOTNE SREDINE** za koje postoji mogućnost da budu znatno izloženi riziku usled realizacije projekta

1. ***Stanovništvo***

Elixir Zorka se nalazi u okviru industrijske zone Zorka-Radna zona Istok, na obali reke Save koja se nalazi na severnoj granici kompleksa. Zapadno i južno se prostire grad, dok se na istočnoj strani nastavlja industrijska zona. Najbliži objekti stanovanja se nalaze na oko 500 m od fabričkog kompleksa, a udaljenost ostalih objekata je data u tabeli :

*Tabela 3.* Udaljenost pojedinih objekata od lokacije Projekta

***b) Flora i fauna***

Na području grada Šapca i u njegovoj okolini formiran je raznovrsni biljni svet bilo da je autohtonog ili introdukovanog karaktera a što je rezultat odgovarajućih prirodnih uslova. U samom gradu su zastupljene naseljske biljne vrste dok se u okolini nalaze poljoprivredne površine što je i razumljivo sa obzirom na tradicionalni karakter ovog kraja. U suštini u vegetacijskom smislu zastupljene su prirodne livade, pašnjaci, oranice sa raznovrsnim žitaricama i industrijskim biljem kao i sa voćnjacima koji su za jedno i ukupnom iznosu obuhvataju veći deo gradske i prigradske teritorije.

U priobalnom delu gde se grad naslanja na desnu obalu reke Save zastupljene su močvarne biljne zajednice jer je teren bio često plavljan vodotokom Save kao i podzemnim vodama. Ova situacija se dosta izmenila izgradnjom Cerskog obodnog kanala i obaloutvrdom grada. Veći kompleksi koji se danas nalaze pod uticajem voda a na kojima se razvija močvarna vegetacija nalaze se severozapadno u odnosu na grad. Pored reke Save gde ima dosta vlage u zemljištu, rastu topole, vrbe, ševar, trska, bagrenac i slično. Staništa pripadaju biljnim zajednicama (fitocenoznim) iz sveze Salicion albas Soo, a obuhvataju proplanke aluvijalne šume mekih lišćara, u prvom redu topola. Idući južnije od ovih biljnih zajednica nailazi se na suvlja staništa na kojima se razvijaju druge biljne vrste i njihove zajednice. Dok je za asocijacije vrba i topola značajno stalno plavljenje terena na kojima rastu, u područjima povremenih plavljenja razvijaju se asocijacije hrasa lužnjaka i poljskog jasena. Pored ovih dominantnih vrsta pojavljuju se i druge vrste kao što su klen i brest a od žbunastih vrsa kalina, glog, svib i udika. Pored ovih nalazi se veći broj vrsta prizemne flore.

Fauna Mačve, Posavine i Pocerine pripada Panonskom faunističkom regionu u kome žive srednjeevropske i stepske životinje. Sa smanjenjem šumskog pokrivača opada i broj životinjskih vrsta.

Projekat neće imati uticaja na floru i faunu.

***v) Vazduh, zemljište, voda i buka***

*Vazduh*

Kontrola kvaliteta vazduha vrši se u cilju utvrđivanja nivoa zagađenosti vazduha i ocene uticaja zagađenog vazduha na zdravlje ljudi, životnu sredinu i klimu, kako bi se preduzele potrebne mere u cilju zaštite životne sredine, zdravlja ljudi i materijalnih dobara.

Na administrativnoj teritoriji grada Šapca, najveći izvor zagađenja sigurno je industrija, ali se ne mogu zanemariti kućna ložišta, motorna vozila i drugi izvori čiji uticaj zavisi pre svega od količine i vrste goriva. Posebno treba naglasiti da štetan uticaj aerozagađenja zavisi od vrste i kapaciteta industrije,broja motornih vozila, broja i gustine individualnih zagađivača i slično. Pored toga, sve značajniji izvor zagađenja vazduha je zagađenje polenom, čija količina predstavlja nezaobilazni indikator stanja kvaliteta vazduha.

Na teritoriji Grada Šapca se sprovodi višegodišnji kontinuirani monitoring kvaliteta vazduha na šest mernih mesta od strane akreditovane i ovlašćene laboratorije Zavoda za javno zdravlje Šabac.


U Šapcu postoji i automatska merna stanica Agencije za zaštitu životne sredine u okviru državne mreže za automatski monitoring kvaliteta vazduha, koja prati i beleži koncentracije sumpordioksida, azotdioksida, azotmonoksida, ukupnih oksida azota, ugljenmonoksida,amonijaka i ukupnog redukovanog sumpora svakih pola sata i daje podatke o srednjim vrednostima koncentaracija za poslednja 24 sata ili o srednjim dnevnim vrednostima koncentracija za prethodni dan. Ovi podaci su dostupni na internetu ([www.sepa.gov.rs).Elixir](about:blank) Zorka finansira merenje koncentracija HF u ambijentalnom vazduhu, na mernom mestu „Vatrogasni dom“. Merenja obavlja Zavod za javno zdravlje Šabac, tokom cele godine.

Elixir Zorka ima kontinualno merenje emisije HF, dok se za ostale zagadjujuće materije (praškaste, HCl, NH3,SO2 ,NOx ) obavljaju merenja 2x /godišnje.

Kako predmetni Projekat nema emisije u vazduh, time ne postoji ni mogućnost zagađenja vazduha i negativnih uticaja.


*Zemljište*

Zemljište u industrijskoj zoni Zorka-Radna zona Istok je kontaminirano zbog aktivnosti koje se obavljaju decenijama u ovoj zoni (proizvodnja đubriva, proizvodnja obojenih metala, proizvodnja pesticida, nemetala, namenske proizvodnje, prisutna su bila velika skladišta kiselina i njihova proizvodnja kao što je fosforna kiselina, sumporna kiselina, sona kiselina itd). Na lokaciji su odlagane velike količine industrijskog otpada i nus proizvoda (fosfogips, piritna izgoretina itd). Radjene su analize zemljišta prilikom utvrdjivanja “nultog stanja “:



*Slika 6.* Lokacije na kojima je uzorkovano zemljište

*Tabela 4.* Rezultati merenja kvaliteta zemljišta unutar Elixir Zorka



U skladu sa propisom- Pravilnik o listi aktivnosti koje mogu da budu uzrok zagađenja i degradacije zemljišta, postupku, sadržini podataka, rokovima i drugim zahtevima za monitoring zemljišta , Pravilnik je objavljen u "Službenom glasniku RS", br. 68/2019 od 25.9.2019. godine, a stupio u primenu 3.10.2019. obavljene su analize zemljišta na 11 mernih mesta.

Projekat ne utiče na zagadjenje zemljišta, sve se odvija u zatvorenom prostoru , hala rinfuze je povezana sa proizvodnim delom I pogonom za pakovanje, svi objekti su u jednoj liniji.

*Voda*

Nosilac projekta takođe je dužan da poštuje Zakon o vodama („Sl. glasnik RS“, br. 30/10 i 93/12), kao i podzakonska akta doneta na osnovu ovog Zakona. Na lokaciji je prisutna separatna kanalizacija kako za atmosferske vode, tako i za sanitarno-fekalne; sanitarno fekalne vode su priključene na Gradski sistem za prečišćavanje ovih voda.

Ne postoji mogućnost zagadjenja površinskih I podzemnih voda izgradnjom I upotrebom hale rinfuze.

*Buka*

Za industrijsku zonu kojoj pripada kompleks Elixir Zorka, nisu normirane vrednosti buke ali je „Uredbom o indikatorima buke, graničnim vrednostima, metodama za ocenjivanje indikatora buke, uznemiravanja i štetnih efekata buke u životnoj sredini“ (Sl. Glasnik RS br. 75/10) utvrđeno da u tom slučaju buka na granici kompleksa ne sme da prelazi graničnu vrednost za zonu sa kojom se graniči tj. 65 dB(A) za dan/veče.

***g)******Nepokretna kulturna dobra***

Od utvrđenih nepokretnih kulturnih dobara u bližoj okolini lokacije predmetnog projekta treba pomenuti: Najstariji spomenik arhitekture - stari Šabački grad. Smatra se da je tvrđava građena 1470. godine po zapovesti sultana Muhameda II. Godine 1739. na staroj podlozi u približnom gabaritu Austrougari su podigli nov objekat čiji ostaci postoje i danas.

Planom generalne regulacije „Šabac“-revizija u okviru obuhvata plana određeni su objekti koji pripadaju grupi vrednih objekata arhitektonskog nasleđa:

* „Prva kapija“ – objekat za kontrolu ulaska u kompleks „Zorke“ u ulici Hajduk Veljkova
* (K.P. br. 6915/8 i 6915/15)
* Objekat biblioteke „Zorka“ (K.P. br. 6915/17)
* Objekat kulturnog centra „Zorka“ (K.P. br. 6915/18)

Kako na lokaciji postoji već izgrađen objekat čije se ozakonjenje pokreće, te neće biti građevinskih radova u smislu iskopa i sličnuh aktivnosti, ne postoji ni mogućnost nailaska na nove lokalitete. Ukoliko bi se ipak ove aktivnosti u budućnosti iz bilo kog razloga sprovodile, te kada bi se naišlo na arheološke ostatke, obaveza nosioca projekta je da prekine radove i o tome odmah obavesti Zavod za zaštitu spomenika kulture.

Projekat ne ugrožava ni jedno nepokretno kulturno dobro.

***d) Pejzaž***

U okviru radne zone postoji značajan građevinski fond izgrađenih industrijskih objekata i objekata sekundarnih funkcija u industrijskom kompleksu. Prema nameni objekata oni se mogu svrstati u nekoliko kategorija: industrijski pogoni i hale, skladišta sirovina i gotovih proizvoda,administrativni objekti, kuhinje i kantine, pomoćni objekti, infrastrukturni objekti, objekti sfera za skladištenje proizvoda, objekti kapija sa portirnicama, kao i objekat kulturnog centra sa svečanom salom i bibliotekom.

Navedena aktivnost neće imati uticaj na pejzaž jer će hala rinfuze biti povezana sa proizvodnom halom I halom za pakovanje gotovog proizvoda.

***đ) Međusobni odnos navedenih činilaca***

Ne postoji mogućnost da dodje do pogoršanja situacije na lokaciji I bilo kakvog uticaja na životnu sredinu gradjana izgradnjom hale za rinfuzu.

**5. OPIS MOGUĆIH ZNAČAJNIH UTICAJA PROJEKTA NA ŽIVOTNU SREDINU**

(neposrednih, sekundarnih, kumulativnih, kratkoročnih, srednjoročnih i dugoročnih, stalnih, privremenih, pozitivnih i negativnih) do kojih može doći.

***a) obim uticaja (geografsko područje i brojnost stanovništva izloženog riziku);***

Lokacija predmetnog projekta nalazi se u industrijskoj zoni Zorka-Radna zona Istok, na samoj lokaciji i u pojasu širine više od 500 m od granice katastarske parcele nema stambenih objekata u kojima stalno borave ljudi, što obezbeđuje da se izbegnu eventualni buduci ekološki konflikti u odnosu na stanovništvo.

Projekat izgradnje hale rinfuze ne ugrožava okolno stanovništvo.

***b) priroda prekogranicnog uticaja;***

Obzirom na lokaciju nema uticaja na prekogranično zagađenje

***c) veličina i složenost uticaja;***

**Stanovništvo**: Objekat je lociran u ne-nastanjenoj zoni namenjenoj za industrijske pogone, skladišta, platoe, i na dovoljnoj udaljenosti od stambenih naselja da se procenjuje da je uticaj projekta na okolno stanovništvo – **nizak**.

Kada je rec o **složenosti** uticaja, može se tvrditi da pripadaju kategoriji **nisko** složenih uticaja, jer se ne odvijaju hemijski niti termodinamicki procesi.

***d) verovatno*ć*a uticaja;***

Negativni uticaji projekta na činioce životne sredine mogu se minimizirati doslednim insistiranjem da se u fazi eksploataciji, nosilac projekta pridržava predviđenih mera zaštite i održavanja opreme u toku realizacije projekta.

***e) trajanje, u***č***estalost i verovatno***ć***a ponavljanja uticaja***

Nema mogućnosti za pojavu negativnih uticaja

**6. OPIS MERA PREDVIĐENIH U CILJU SPREČAVANJA, SMANJENJA ILI OTKLANJANJA NEGATIVNIH UTICAJA**

**6.1 *Mere koje su predviđene zakonom i drugim propisima, normativima i standardima i rokovima za njihovo sprovođenje***

u oblasti zaštite životne sredine, relevantni propisi za ovakvu vrstu proizvodnje su:

* Zakon o zaštiti životne sredine (sl. glasnik rs", br. 135/2004, 36/2009, 36/2009 - dr. zakon, 72/2009 - dr. zakon i 43/2011 - odluka us i 14/2016)
* Zakon o proceni uticaja na životnu sredinu (sl.gl.rs br.135/04 i 36/09).
* Zakon o vodama „sl. gl. rs”, broj 93/12 od 28.09.2012. (izmene u čl.: 153 , 178 , 179 , 180 , 181 , 182 , 186 , 187 , 189 , 190 , 191 , 192 , 193 , 194 , 195 ) 101/2016, 95/2018 i 95/2018 – dr. Zakon)
* Uredba o indikatorima buke, graničnim vrednostima, metodama za ocenjivanje indikatora buke, uznemiravanja i štetnih efekata buke u životnoj sredini ("Sl. glasnik RS", br. 75/2010)
* Zakon o zaštiti vazduha („Sl. glasnik RS“, br. 36/2009 , 10/2013 i 26/2021 – dr. zakon);
* Uredba o uslovima za monitoring i zahtevima kvaliteta vazduha („Sl. glasnik RS", broj 11/2010, 75/2010 i 63/2013);
* Zakon o planiranju i izgradnji („Sl. glasnik RS“, br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014, 145/2014, 83/2018, 31/2019, 37/2019 - dr. zakon , 9/2020 i 52/2021);
* Zakon o upravljanju otpadom („Sl. glasnik RS“, br. 36/2009 , 88/2010, 14/2016 i 95/2018 – dr. zakon);
* Zakon o integrisanom sprečavanju i kontroli zagađivanja životne sredine ("Sl. Glasnik RS", br. 135/2004, 25/2015 i 109/2021)
* Pravilnik o listi aktivnosti koje mogu da budu uzrok zagađenja i degradacije zemljišta, postupku, sadržini podataka, rokovima i drugim zahtevima za monitoring zemljišta , ("Službeni glasniku RS", br. 68/2019 od 25.9.2019. godine, a stupio u primenu 3.10.2019.)

Kao i niz podzakonskih akata donetih na osnovu navedenih zakona.

***6.1 Upravljanje otpadom***

Nosilac projekta je dužan da poštuje Zakon o upravljanju otpadom, Zakon o ambalaži i ambalažnom otpadu , kao i druge važeće propise o upravljanju otpadom. Nosilac projekta je takođe dužan da obezbedi poseban prostor za skladištenje otpada, obezbedi potrebne uslove i opremu za pripremu ambalaže od plastike za skladištenje i transport, što se vrši u skladu sa važećim propisima.Takodje je u obavezi da odredi lice odgovorno za upravljanje otpadom u skladu sa Zakonom o upravljanju otpadom.

Elixir Zorka je odredila lice odgovorno za upravljanje otpadom.

**6.2 *Mere za sprečavanje/smanjivanje štetnih uticaja na zemlјište***

U slučaju curenja ulja iz opreme-viljuškara i motornih vozila za prevoz djubriva potrebno je odmah reagovati; neophodno je obezbediti sanduk sa peskom, prosuto ulje ili naftu prekriti peskom i pokupiti, a potom odložiti u namenski kontejner za privremeno čuvanje opasnog otpada ; Elixir Zorka primenjuje takve mere na lokaciji fabrike I poseduje privremeno skladište za opasan I neopasan otpad ; takodje u sastavu Elixir Zorka je Elixir Lager sa dva skladišta opasnog I neopasnog otpada za koja su ishodovana dozvole za upravljanje otpadom.

**6.3 *Mere za sprečavanje/smanjivanje štetnog uticaja na vodu***

Nosilac projekta takođe je dužan da poštuje Zakon o vodama kao i podzakonska akta doneta na osnovu ovog Zakona. Na lokaciji postoji separatna kanalizacija kako za atmosferske vode-odvode se u recipijent, reku Savu, tako i za sanitarno – fekalne vode-priključak na gradski sistem za prečišćavanje ovih voda.

**6.4 *Mere za sprečavanje/smanjivanje buke***

Nosilac projekta je dužan da poštuje Zakon o zaštiti od buke u životnoj sredini kao i podzakonska akta doneta na osnovu ovog Zakona, druge propise iz oblasti zaštite od buke.

Lokacija je u industrijskoj zoni i za zonu je uradjen PDR-Zorka radna zona Istok kao I IDPDR. Pošto se radi o industrijskoj zoni,dozvoljeni nivo buke je 65 dB. Buku na lokaciji mogu da proizvedu vozila koja dopremaju material za transport (sirovine, gotove proizvode, otpad itd). Buka se meri na granici lokacije fabrike, u skladu sa propisima, svake tri godine.

**6.5 *Mere koje se preduzimaju u slučaju incidentnih situacija***

Mere zaštite od požara će biti sprovedene u cilju zaštite bezbednog rada zaposlenih, sprečavanja opasnosti po životnu sredinu, bezbednosti imovine.

Elixir Zorka ima sopstvenu vatrogasnu jedinicu. Elixir Zorka poseduje *Saglasnost*  na Plan zaštite od požara izdatu od strane nadležnog organa.

**6.6 *Mere za sprečavanje/smanjivanje štetnog uticaja na vazduh***

Ova aktivnost ne može izazvati zagađenje vazduha jer se ne emituju zagađujuće materije u životnu sredinu, na hali rinfuze ne postoji emiter jer se skladišti djubrivo u granulama koje je u hali na odležavanju odakle se transportuje na pakovanje.

**UPITNIK** uz zahtev za odlučivanje o potrebi procene uticaja na životnu sredinu, sa datim odgovorima, prikazan je u sledećoj Tabeli:

*Tabela 5. Upitnik za zahtev za odlučivanje o potrebi procene uticaja na životnu sredinu*

KRATAK OPIS PROJEKTA

|  |  |  |  |
| --- | --- | --- | --- |
| Red.  broj | Pitanje | DA/NE  Kratak opis projekta ? | Da li će to imati značajne posledice ?  DA/NE zašto? |
| 1 | 2 | 3 | 4 |
| 1. | Da li izvođenje, rad ili prestanak rada podrazumeva aktivnosti koje će prouzrokovatai fizičke promene na lokaciji (topografije , korišćenja zemljišta, izmenu vodnih tela ? | Ne | Neće izazvati takve promene, osim u slučaju uklanjanja proizvodnih i skladišnih objekata |
| 2. | Da li izvođenje ili rad projekta podrazumeva korišćenje prirodnih resursa kao što su zemljište, vode, materijali ili energija, posebno resursa koji nisu obnovljivi ili koji se teško obezbeđuju? | Da | Projekat nije velikog obima; koristiće se postojeća infrastruktura |
| 3. | Da li projekat podrazumeva korišćenje, skladištenje, transport, rukovanje ili proizvodnju materija ili materijala koji mogu biti štetni po ljudsko zdravlje ili životnu sredinu ili koji mogu izazvati zabrinutost zbog postojećih ili potencijalnih rizika po ljudsko zdravlje? | Ne | U hali rinfuze će u boksovima biti odležavanje proizvedenih mineralnih djubriva u granulama |
| 4. | Da li će na projektu tokom izvođenja, rada ili po prestanku rada nastajati čvrsti otpad? | Male količine otpada | Prilikom  izvodjenja radova stvaraće se otpad od prisustva radnika i sekundarne sirovine |
| 5. | Da li će na projektu dolaziti do ispuštanja zagađujućih materija ili bilo kakvih opasnih, otrovnih ili neprijatnih materija u vazduh? | Ne | Ne |
| 6. | Da li će projekat prouzrokovati buku i vibracije, ispuštanje svetlosti, toplotne energije ili elektromagnetnih zračenja? | Da  Određeni nivo buke prilikom utovara u transportna sredstva , buku stvaraju vozila | Ne,  u skladu sa dozvoljenim nivoima buke za industrijsku zonu |
| 7. | Da li projekat dovodi do rizika od kontaminacije zemljišta ili vode ispuštenim zagađujućim materijama na tlo ili površinske ili podzemne vode? | Ne, ne predvidjaju se obimni radovi | Ne |
| 8. | Da li će tokom izvođenja ili rada projekta postojati bilo kakav rizik od udesa koji može ugroziti ljudsko zdravlje ili životnu sredinu? | Ne | Ne, u boksovima će se skladištiti djubrivo u granulama |
| 9. | Da li će projekat dovesti do socijalnih promena, na primer u demografskom smislu | Ne | Ne |
| 10. | Da li postoje bilo koji drugi faktori koje treba analizirati, kao što je razvoj koji će uslediti, koji bi mogli dovesi do posledica po životnu sredinu ili do kumulativnih uticaja sa drugim, postojećim ili planiranim aktivnostima na lokaciji? | Ne | Ne |
| 11. | Da li područja na lokaciji ili u blizini lokacije, zaštićenih po međunarodnim ili domaćim propisima zbog svojih ekoloških, pejzažnih, kulturnih ili drugih vrednosti, koja mogu biti zahvaćena uticajem projekta? | Ne | Ne |
| 12. | Da li ima područja na lokaciji ili u blizini lokacije, važnih ili osetljivih zbog ekoloških razloga, na primer močvare, vodotoci ili druga vodna tela, planinska ili šumska područja, koja mogu biti zagađena izvođenjem projekta? | Ne | Ne |
| 13. | Da li ima područja na lokaciji ili u blizini lokacije koja koriste zaštićene, važne ili osetljive vrste faune ili flore, na primer za naseljavanje, leženje, odrastanje, odmaranje, prezimljavanje ili migraciju, a koja mogu biti zagađene realizacijom projekta? | Ne | Ne |
| 14. | Da li na lokaciji ili u blizini lokacije postoje površinske ili podzemne vode koje mogu biti zahvaćene uticajem projekta? | Da, reka Sava i podzemne vode | Ne – Elixir Zorka je ishodovala vodnu dozvolu -na lokaciji fabrike se preduzimaju adekvatne mere zaštite površinskih i podzemnih voda; |
| 15. | Da li na lokaciji ili u blizini lokacije postoje područja ili prirodni oblici visoke ambijentalne vrednosti koji mogu biti zahvaćeni uticajem projekta? | Ne | Ne |
| 16. | Da li na lokaciji ili u blizini lokacije postoje putni pravci ili objekti koji se koriste za rekreaciju ili drugi objekti koji mogu biti zahvaćeni uticajem projekta? | Ne | Ne |
| 17. | Da li na lokaciji ili u blizini lokacije postoje transportni pravci koji mogu biti zagušeni ili koji prouzrokuju probleme po životnu sredinu, a koji mogu biti zahvaćeni uticajem projekta? | Ne | Ne,naprotiv,transport je moguć na više načina: železnički, kamionski i rečni transport |
| 18. | Da li se projekat nalazi na lokaciji na kojoj će verovatno biti vidljiv velikom broju ljudi? | Ne | Ne, nalazi se u industrijskoj zoni za koju je izradjen PDR I IDPDR i u kojoj nije dozvoljeno stanovanje |
| 19. | Da li na lokaciji ili u blizini lokacije ima područja ili mesta od istorijskog ili kulturnog značaja koja mogu biti zahvaćena uticajem projekta? | Ne | Ne |
| 20. | Da li se projekat nalazi na lokaciji u prethodnom nerazvijenom području koje će zbog toga pretrpeti gubitak zelenih površina? | Ne | Ne,projekat se realizuje u industrijskoj zoni Zorka-Radna zona Istok u kojoj su prva postrojenja podignuta 1938.godine |
| 21. | Da li se na lokaciji ili u blizini lokacije projekta koristi zemljište, na primer za kuće, vrtove, druge privatne namene, industrijske ili trgovačke aktivnosti, rekreaciju, kao javni otvoreni prostor, za javne objekte, poljoprivrednu proizvodnju, za šume, turizam, rudarske ili druge aktivnosti koje mogu biti zahvaćene uticajem projekta? | Ne | Ne  Lokacija se nalazi u okviru hemijskog industrijskog kompleksa –Istočna industrijska zona grada Šapca; projekat je u industrijskoj zoni Zorka-Radna zona Istok i kompatibilan je sa drugim projektima na lokaciji |
| 22. | Da li za lokaciju i za okolinu lokacije postoje planovi za buduće korišćenje zemljišta koje može biti zahvaćeno uticajem projekta? | Ne | Da prema planskim dokumentima |
| 23. | Da li na lokaciji ili u blizini lokacije postoje područja sa velikom gustinom naseljenosti ili izgrađenosti koja mogu biti zahvaćena uticajem projekta? | U blizini je grad Šabac | Ne, naselje je na dovoljnoj udaljenosti; prostor je definisan PDR-om Zorka-Radna zona Istok I IDPDR-om |
| 24. | Da li na lokaciji ili u blizini lokacije ima područja zauzetih specifičnim (osetljivim) korišćenjem zemljišta, na primer bolnice, škole, verski objekti, javni objekti koji mogu biti zahvaćeni uticajem projekta? | Ne | Ne |
| 25. | Da li na lokaciji ili u blizini lokacije ima područja sa važnim, visoko kvalitetnim ili retkim resursima (na primer, podzemne vode, površinske vode, šume, poljoprivredna, ribolovna , lovna ili druga područja, zaštićena prirodna dobra, mineralne sirovine i dr. ) koja mogu biti zahvaćena uticajem projekta? | Ne | Ne |
| 26. | Da li na lokaciji ili u blizini lokacije ima područja koja već trpe zagađenje, ili štetu na životnoj sredini (na primer, gde su postojeći pravni normativi životne sredine pređeni) koji mogu biti zahvaćeni uticajem projekta? | Ne | Da, lokacija je u Industrijskoj zoni; prati se monitoring činilaca životne sredine |
| 27. | Da li je lokacija projekta ugrožena zemljotresima, sleganjem zemljišta, klizištima, erozijom, poplavama ili povratnim klimatskim uslovima (na primer temperaturnim razlikama, maglom, jakim vetrovima) koje mogu dovesti do prouzrokovanja problema u životnoj sredini od strane projekta? | Ne | Ne |

**7. REZIME KARAKTERISTIKA PROJEKTA I NJEGOVE LOKACIJE SA INDIKACIJOM POTREBE ZA IZRADOM STUDIJE PROCENE UTICAJA NA ŽIVOTNU SREDINU**

U zoni lokacije Projekta, a to je Zorka–Radna zona Istok, moguća je: industrijska proizvodnja, mali proizvodni pogoni, servisi, uslužne delatnosti i kompatibilne namene sa opšte definisanom. Stanovanje u ovim zonama je isključivo zabranjeno. U ovoj zoni nije preporučljiva proizvodnja prehrambenih proizvoda i drugih „čistih“ tehnologija obzirom na postojeće stanje. U ovoj zoni je dominantna i preporučljiva hemijska proizvodnja i skladišta. U zoni se mogu naći i druge namene ako na njih ne deluju štetno uticaji postojeće proizvodnje. U okviru ove zone dozvoljena je i izgradnja energetskih i komunalnih objekata i postrojenja, kao i transfer stanica za reciklažu otpada, uz definisanje strogih uslova zaštite životne sredine.Projekat se odnosi na izgradnju hale za skladištenje rinfuznog proizvoda-mineralnih djubriva u granulama ; hala je povezana sa pogonom za proizvodnju djubriva, sa pogonom za pakovanje I na postojeću infrastrukturu.

**Projekat se po svim svojim karakteristikama u potpunosti uklapa u industrijsku zonu Zorka-Radna zona Istok.**

|  |
| --- |
| **Projekat se nalazi na Listi II**  **Uredbe o utvrđivanju liste projekata za koje je obavezna procena uticaja i liste projekata za koje se može zahtevati procena uticaja na životnu sredinu** *("Sl. glasnik RS", br. 114/2008****) ,*** tačka 8 – Hemijska industrija, podtačka 2 – Samostalna postrojenja za proizvodnju, preradu, formiranje i pakovanje baznih organskih i neorganskih hemikalija, veštačkih đubriva na bazi fosfora, azota i kalijuma (prosta i složena hemijska đubriva) proizvoda za zaštitu bilja, kao i biocida, farmaceutskih i kozmetičkih proizvoda, plastičnih masa, eksploziva, boja i lakova, deterdženata i sredstava za održavanje higijene i čišćenje i dr., svi projekti koji nisu u Listi I.  Imajući u vidu da se radi o izgradnji hale za skladištenje rinfuznog proizvoda u granulama i da na hali neće biti izgradjen emiter, da nema otpadnih voda , da su za fabriku za proizvodnju mineralnih djubriva ishodovane sve neophodne dozvole : |
| **Smatramo da nema indicija za izradu Studije o proceni uticaj na životnu sredinu.** |

**Prilozi:**

- Lokacijski uslovi

- IDR

- Deo iz IDP

- Integrisana dozvola – prva strana

- Vodna dozvola

- Seveso saglasnost

- Protivpožarna saglasnost

- Izveštaj kvaliteta ambijentalnog vazduha sa mernog mesta “Vatrogasni dom “ ( u zoni uticaja Elixir Zorka )

